b'\n_START_ARTICLE_\nFrancoska Gvajana\n_START_PARAGRAPH_\nFrancoska Gvajana (francosko Guyane fran\xc3\xa7aise, uradno Guyane) je francoski \xc4\x8dezmorski departma v Ju\xc5\xbeni Ameriki. Prav tako je Gvajana tudi francoska regija. Kot del Francije je vklju\xc4\x8dena v Evropsko zvezo, njena denarna enota pa je evro. Njena povr\xc5\xa1ina je 86.504km2, ima obalo v dol\xc5\xbeini 378 km na Atlantiku. Na vzhodu in jugu meji na Brazilijo (673 km), na zahodu na Surinam (510 km), na severu pa na Atlantski ocean. Glavno mesto je Cayenne.\n_START_SECTION_\nZgodovina\n_START_PARAGRAPH_\nOdkril jo je Kri\xc5\xa1tof Kolumb leta 1498. Z evropskimi priseljenci je bila poseljena sto let kasneje. Leta 1947 je postala sestavni del Francije z omejeno samoupravo. Znana je bila po kazenski koloniji, kjer je kon\xc4\x8dalo 70.000 ljudi. Leta 1968 so Evropejci zgradili na otoku Kourou raketno izstreli\xc5\xa1\xc4\x8de.'